MGT พุ่งกระฉูด 18% ลุ้นปีนี้รายได้โตทะลุ 1 พันลบ. รับคำสั่งซื้อเคมีภัณฑ์ทะลัก!
MGT พุ่งกระฉูด 18% ลุ้นปีนี้รายได้โตทะลุ 1 พันลบ. รับคำสั่งซื้อเคมีภัณฑ์ทะลัก-เล็ง M&A เพิ่มเติม โบรกเชียร์ซื้อเป้า 5.60 บ. โดย ณ เวลา 10.16 น. อยู่ที่ 4.88 บาท บวก 0.76 บาท
MGT พุ่งกระฉูด 18% ลุ้นปีนี้รายได้โตทะลุ 1 พันลบ. รับคำสั่งซื้อเคมีภัณฑ์ทะลัก-เล็ง M&A เพิ่มเติม โบรกเชียร์ซื้อเป้า 5.60 บ. โดย ณ เวลา 10.16 น. อยู่ที่ 4.88 บาท บวก 0.76 บาท
10 มิ.ย. 2565

ผู้สื่อข่าวรายงานว่า วันนี้(10มิ.ย.2565)ราคาหุ้น บริษัท เมกาเคม (ประเทศไทย) จำกัด (มหาชน) หรือ MGT ณ เวลา 10.16 น. อยู่ที่ 4.88 บาท บวก 0.76 บาท หรือ 18.45% สูงสุดที่ 5.05 บาท ต่ำสุดที่ 4.16 บาท ด้วยมูลค่าซื้อขาย 64.08 ล้านบาท

บล.โกลเบล็กระบุในบทวิเคราะห์วันนี้(10 มิ.ย.2565) ว่า MGTแนะนำ “ซื้อ” ราคาเป้าหมาย 5.60 บาท ทิศทางผลประกอบการปี  2565 คาดยังเติบโตได้ดีจากคำสั่งซื้อที่เข้ามาอย่างต่อเนื่อง ประกอบกับได้อานิสงส์จากการ Lockdown ในจีน ส่งผลให้คู่แข่งไม่สามารถนำเข้า-ส่งออกสินค้าได้ ลูกค้าจึง หันมาสั่งซื้อสินค้าจากบริษัท ซึ่งเป็นหนึ่งในบริษัทที่สามารถ จัดหาวัตถุดิบ และส่งมอบสินค้าให้กับลูกค้าได้ตามกำหนด
นอกจากนั้นปีนี้บริษัทมีแผนจะ M&amp;A เพิ่มเติม โดยบริษัทต้องการเทคโนโลยีใหม่ที่เกี่ยวข้องกับการผลิตและขายเคมีภัณฑ์ชนิดพิเศษ ซึ่งปัจจุบันอยู่ระหว่างเจรจาเพื่อทำดีล (ยังไม่รวมในประมาณการ) ประมาณการรายได้ปี 2565 ไว้ที่ระดับ 1,027.6 ล้าน บาท เติบโต 9.1% และกำไรสุทธิ 125.7 ล้านบาท โต 19.5%
คงคำแนะนำ “ซื้อ” ราคาเหมาะสมปี 22 เท่ากับ 5.60 บาท ฝ่ายวิจัยคงคำแนะนำ “ซื้อ” โดยประเมินราคาเหมาะสมองค่าเฉลี่ย PER เฉลี่ยย้อนหลัง 3 ปี ที่ 18 เท่า ได้ราคาเหมาะสมปี 22 ที่ 5.60 บาท มี Upside จากราคาปัจจุบันราว 35.9%
อนึ่ง MGT ประกอบธุรกิจบริการจัดจำหน่ายและให้คำปรึกษาเกี่ยวกับเคมีภัณฑ์แบบครบวงจร (Chemical Solution Provider)